Diari Oficial de la Generalitat Valenciana


Sumari del DOGV 9435, del 26-09-2022 (2022/8573)

Convocatòria del concurs oposició per a la provisió de dues places de tècnic superior especialitzat o tècnica superior especialitzada (assessor lingüístic o assessora lingüística) de les Corts Valencianes de 21 de setembre de 2021 (Butlletí Oficial de les Corts Valencianes número 196/X, de 20 d'octubre de 2021, i Diari Oficial de la Generalitat Valenciana número 9.198, de 20.10.2021). Ampliació de places.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9435

Data del DOGV
:   26-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8573


Data del document
:   20-09-2022

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * concurs administratiu

Convocatòria del concurs oposició per a la provisió de dues places de tècnic superior especialitzat o tècnica superior especialitzada (assessor lingüístic o assessora lingüística) de les Corts Valencianes de 21 de setembre de 2021 (Butlletí Oficial de les Corts Valencianes número 196/X, de 20 d'octubre de 2021, i Diari Oficial de la Generalitat Valenciana número 9.198, de 20.10.2021). Ampliació de places. [2022/8573]  
  
Mesa de les Corts Valencianes  
  
La Mesa de les Corts Valencianes, en la sessió de 20 de setembre de 2022, ha tingut coneixement de la petició formulada per la cap del Servei de Publicacions i Assessorament Lingüístic d'11 de juliol de 2022, com també de l'expedient elaborat pel Departament de Recursos Humans número FX-KYK-XR-6779-1, amb l'informe favorable de la Intervenció de les Corts Valencianes de 15 de setembre de 2022, amb relació a la vacant d'una plaça d'assessor lingüístic o assessora lingüística en la plantilla d'aquesta institució dotada pressupostàriament.  
  
Atès que el concurs oposició per a la provisió de dues places de tècnic superior especialitzat o tècnica superior especialitzada (assessor lingüístic o assessora lingüística) per Acord de la Mesa de les Corts Valencianes de 21 de setembre de 2021 (Butlletí Oficial de les Corts Valencianes número 196/X, de 20 d'octubre de 2021, i Diari Oficial de la Generalitat Valenciana número 9.198, de 20.10.2021) es troba convocat i que la data per a l'inici de les proves és el proper 23 de setembre de 2022, oït el Consell de Personal i de conformitat amb el paràgraf tercer de la base primera de la convocatòria esmentada, la Mesa de les Corts Valencianes ha acordat ampliar a tres les places de la convocatòria, dues reservades al torn de promoció interna.  
  
En aquest sentit, ha acordat donar trasllat de l'acord esmentat al Consell de Personal, a la Mesa Negociadora de les Corts Valencianes, al lletrat director de Gestió Parlamentària i Publicacions, a la cap del Servei de Publicacions i Assessorament Lingüístic, a la Intervenció i al tribunal qualificador del concurs oposició esmentat.  
Finalment, també ha acordat la publicació d'aquest acord en el Butlletí Oficial de les Corts Valencianes.  
  
Palau de les Corts Valencianes  
  
València, 20 de setembre de 2022  
  
El president  
Enric Morera i Català  
  
El secretari segon  
Luís Arquillos Cruz